Уахыки-ҽнаки рыла Аԥсны 583-ҩык акоронавирус рыдбалоуп, ҩыџьа рыԥсҭазаара иалҵит
00:35 27.01.2022 (ирҿыцуп: 00:48 27.01.2022)
© Sputnik / Варвара ГертьеОперация на позвоночнике
© Sputnik / Варвара Гертье/
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 41458-ҩык рҟынӡа инаӡеит, ргәы бзиахахьеит 35765-ҩык ауааԥсыра, рыԥсҭазаара иалҵхьеит 590-ҩык.
АҞӘА, ажьырныҳәа 27 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 1107-ҩык Аԥсны ауааԥсыра, урҭ рахьтә 583-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи ахәшәтәырҭаҿы лыԥсҭазаара далҵит 57 шықәса зхыҵуаз аԥҳәыс. Аҟәатәи аинфекциатә хәшәтәырҭаҿы лыԥсҭазаара далҵит 1956 шықәса рзы ииз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 72-ҩык, рҭагылазаашьа бааԥсуп 19-ҩык, ибжьаратәуп - 53-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 39-ҩык, урҭ рахьтә 20-ҩык рҭагылазаашьа уадаҩуп. Очамчыра ирхәшәтәуеит 13-ҩык, Гагратәи ахәшәтәырҭаҿы - 23-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы жәҩык ачымазцәа шьҭоуп.